पीएम मोदी ने इशारों में मिशन बंगाल के दिए संकेत, कार्यकर्ताओं की हत्या पर उठाए सवाल
बिहार विधानसभा चुनाव में एनडीए को बहुमत हासिल होने के बाद बुधवार की शाम दिल्ली के बीजेपी मुख्यालय पर पार्टी जश्न मनाई गई। इस दौरान प्रधानमंत्री नरेंद्र मोदी, गृहमंत्री अमित शाह, रक्षा मंत्री राजनाथ सिंह, राष्ट्रीय अध्यक्ष जेपी नड्डा, नितिन गडकरी समेत तमाम वरिष्ठ नेता भी मौजूद रहे।
नई दिल्ली: बिहार विधानसभा चुनाव में एनडीए को बहुमत हासिल होने के बाद बुधवार की शाम दिल्ली के बीजेपी मुख्यालय पर पार्टी जश्न मनाई गई। इस दौरान प्रधानमंत्री नरेंद्र मोदी, गृहमंत्री अमित शाह, रक्षा मंत्री राजनाथ सिंह, राष्ट्रीय अध्यक्ष जेपी नड्डा, नितिन गडकरी समेत तमाम वरिष्ठ नेता भी मौजूद रहे। नारों की गूंज के बीच प्रधानमंत्री नरेंद्र मोदी ने भारत माता की जय के नारे के साथ अपने भाषण की शुरुआत की। इस दौरान उन्होंने बंगाल की मुख्यमंत्री ममता बनर्जी पर भी निशाना साधा।प्रधानमंत्री नरेंद्र मोदी ने बंगाल की मुख्यमंत्री पर निशाना साधते हुए कहा कि भाजपा के कार्यकर्ताओं को मौत के घाट उतारकर और मुझे चुनौती देने वालों को जनता जवाब देगी। पीएम मोदी ने कहा कि मौत का खेल खेलने से लोकतंत्र कभी जीवित नहीं रहता। हमारे इरादों पर कोई शक नहीं कर सकता। हमारे प्रयासों के प्रति कोई निराश नहीं हो सकता। हम प्रयास करेंगे। हर एक के लिए, मां भारती की एक-एक संतान के लिए। चुनाव में मिलने वाले आशीर्वाद हमें काम करने की प्रेरणा देते हैं।वहीं बिहार चुनाव पर पीएम मोदी ने कहा, ''बिहार तो सबसे खास है। अगर आज आप मुझे बिहार के चुनाव नतीजों के बारे में पूछेंगे तो मेरा जवाब भी जनता के जनादेश की तरह साफ है- बिहार में सबका साथ-सबका विकास, सबका विश्वास के मंत्र की जीत हुई है। बिहार में विकास के कार्यों की जीत हुई है। बिहार में सच जीता है, विश्वास जीता है। बिहार का युवा जीता है, माताएं-बहनें-बेटियां जीती हैं।"पीएम मोदी ने कहा, ''बिहार का गरीब जीता है, किसान जीता है. ये बिहार की आकांक्षाओं की जीत है, बिहार के गौरव की जीत है। मैं बिहार के अपने भाइयों और बहनों से कहूंगा, आपने एक बार फिर सिद्ध किया है कि बिहार क्यों लोकतंत्र की ज़मीन कहा जाता है।''